Tänavu I poolaastal käis Eestis 1,5 miljonit väliskülastajat ehk ühe protsendi võrra vähem kui mullu samal ajal, teatas Ettevõtluse Arendamise Sihtasutuse PR-juht Aili Ohlau.
'Seega jätkub eelmisel aastal alanud ühepäevareiside vähenemine, kuid Eestis ööbinute arv näitas viie kuu kokkuvõttes12 protsendilist kasvutendentsi,' ütles Ohlau.
Eesti Turismiagentuuri turismiuuringute projektijuht Piret Kallase sõnul on
tänavu pikenenud keskmise reisi kestus ning seega on paranenud ka
voodikohtade keskmine täituvus ja kokkuvõttes suurenenud Eesti turismitulud.
Keskmiselt viibib väliskülastaja ühes majutusettevõttes 1,6 ööd.
Kallase hinnangul jääb 2001. aasta kokkuvõttes väliskülastajate saabumiste
koguarv eelmise aasta tasemele (3,3 miljonit), kuid majutatute arv peaks
kasvama vähemalt 10% ja sellega seoses kasvavad eeldatavalt ka turismitulud.